CELEX: 32019R0648
Language: da
Date: 2019-04-15 00:00:00
Title: Kommissionens gennemførelsesforordning (EU) 2019/648 af 15. april 2019 om ophævelse af gennemførelsesforordning (EU) nr. 113/2014 om tarifering af visse varer i den kombinerede nomenklatur

25.4.2019   
               
               
                  DA
               
               
                  Den Europæiske Unions Tidende
               
               
                  L 110/16
               
            
         KOMMISSIONENS GENNEMFØRELSESFORORDNING (EU) 2019/648
         af 15. april 2019
         om ophævelse af gennemførelsesforordning (EU) nr. 113/2014 om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     Ved gennemførelsesforordning (EU) nr. 113/2014 (2) tariferede Kommissionen et apparat, der er konstrueret til at optage en billedsekvens, og som omfatter en intern flygtig hukommelse, der midlertidigt kan lagre disse billeder (et såkaldt »ultrahurtigt kamera«), under KN-kode 8525 80 19 som andre fjernsynskameraer.
                  
               
                     (2)
                  
                  
                     I den dom, som Domstolen afsagde i sag C-372/17 (3), fastslog den, at gennemførelsesforordning (EU) nr. 113/2014 er ugyldig.
                  
               
                     (3)
                  
                  
                     Af hensyn til retssikkerheden bør bestemmelser, som Domstolen har erklæret ugyldige, formelt fjernes fra Unionens retsorden.
                  
               
                     (4)
                  
                  
                     Gennemførelsesforordning (EU) nr. 113/2014 bør derfor ophæves.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            Gennemførelsesforordning (EU) nr. 113/2014 ophæves.
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 15. april 2019.
            
               
                  På Kommissionens vegne
               
               
                  For formanden
               
               Stephen QUEST
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Kommissionens gennemførelsesforordning (EU) nr. 113/2014 af 4. februar 2014 om tarifering af visse varer i den kombinerede nomenklatur (EUT L 38 af 7.2.2014, s. 20).
         
            (3)  Domstolens dom af 13. september 2018, Vision Research Europe, C-372/17, ECLI:EU:C:2018:708.